પોલીસે આયોજકોને ગરબાનાં સ્થળોએ સીસીટીવી કેમેરા, પીટીજુ કેમેરા, મેટલ ડિટેકટર સહિતનાં સુરક્ષા ઉપકરણો લગાવવા કડક તાકીદ કરી છે. સાથે સાથે શહેરનાં માર્ગો પર ટ્રાફિકની વ્યવસ્થા ખોરવાય નહી તે માટે પાર્કિંગની અલાયદી વ્યવસ્થા અને સલામતીને લઇને ચુસ્ત સુરક્ષા વ્યવસ્થા રાખવા તેઓને તાકીદ કરવામાં આવી છે. નવરાત્રી મહોત્સવ દરમ્યાન અંધ, અપંગ કે વિકલાંગ તેમ જ સીનીયર સીટીઝન વ્યકિતઓ માટે પોલીસ ખાસ સેવામાં રહેશે. તેઓની તકલીફ વખતે પોલીસ તેમની સેવાની ભૂમિકામાં સજજ રહેશે. યુવતી અને મહિલાઓની સુરક્ષા માટે ખાસ મહિલા સ્કવોડની રચના કરવામાં આવી છે. તેમણે વધુમાં જણાવ્યું કે, આ વખતે નવરાત્રી દરમ્યાન અનેક સ્થળોએ ગરબાની મંજુરી આપવામાં આવી ચુકી છે.